आखलौर
आखलौर भारतीय राज्य उत्तर प्रदेश के मुज़फ्फरनगर जिले की सदर तहसील में स्थित एक गाँव है। इस स्थान में अखिलेश्वर महादेव मन्दिर है, यह मन्दिर बेहद प्राचीन है, स्थापत्य शैली के आधार पर इस मन्दिर की तिथि 12 वीं 13 वीं शताब्दी निर्धारित किया जा सकता है। स्थानीय मान्यता के अनुसार अखिलेश्वर महादेव के नाम से ही इस स्थान का नाम आखलौर पड़ा है। इस मन्दिर में असंख्य श्रद्धालु सावन माह में अखिलेश्वर महादेव को अभिषेक करते हैं और सावन माह के दौरान मन्दिर में श्रद्धालुओं का तांता लगा रहता है।